तालिबान के प्रवक्ता जुबीहुल्लाह मुजाहिद ने दावा किया है कि उसके लड़ाके अफगानिस्तान के मुख्य खुफिया विभाग राष्ट्रीय सुरक्षा निदेशालय में घुसने में सफल हो गए हैं. हालांकि अफगानिस्तान के अधिकारियों ने अभी तालिबान के इस दावे की पुष्टि नहीं की है, लेकिन एनडीएस के परिसर से भारी गोली बारी की आवाजें सुनी जा सकती थीं. तालिबान ने पिछले हफ्ते ही वसंत की शुरूआत में बड़े हमलों की धमकी दी थी.